Document ID: /roh_data/filtered/fineweb-2-filterrobots_roh.jsonl.gz/52180

- Ils ZSC Lions mainan en la seria da final cun 2:0.
- Roman Wick decida la partida suenter 77 minutas tar il resultat final da 5:4.
- Glindesdi cuntinuescha la seria en la Resega a Lugano.
Suenter 77 minutas marca Roman Wick il gol decisiv en il Hallenstadion da Turitg ch’era vendì ora. Uschia gudognan ils Turitgais cun 5:4 cunter il HC Lugano. Ils Tessinais han manchentà da decider la partida gia en ils emprims trais terz, quai era grazia al goli dal ZSC Lukas Flüeler ch’ha mussà ina ferma partida.
Uschia maina ils ZSC Lions la seria da final cun 2:0. Glindesdi dovra uss Lugano ina victoria a chasa per pudair restar en la seria. Ma ils Tessinais han mussà ina ferma prestaziun tut auter ch’en l’emprima partida da final ed avessan era pudì gudagnar ordaifer.
RR novitads 06:00